Nýr Honda e rafbíll verður forsýndur í nýjum Honda sal Bílaumboðsins Öskju að Fosshálsi 1 á morgun laugardag . Þar verður einnig ofursportbíllinn Honda NSX til sýnis . Þá verður fyrsta stóra bílasýning ársins hjá Toyota á morgun þar sem ný útgáfa af hinum sportlega Toyota C-HR Hybrid verður sýnd . Honda e rafbíllinn verður aðeins til sýnis í stuttan tíma þar sem um forsýningu er að ræða . Forsala á Honda e hefst á sama tíma þ.e. frá og með morgundeginum og hægt verður þá að forpanta bílinn . Það verður mikið um dýrðir á Fosshálsinum 4. janúar því ofursportbíllinn Honda NSX verður einnig til sýnis á sýningunni . Beðið hefur verið eftir nýjum Honda e með mikilli eftirvæntingu síðan bíllinn var frumsýndur í framleiðsluúgáfu á bílasýningunni í Frankfurt í haust . Honda e er því nýjasta viðbótin í úrval rafbíla á Íslandi . Honda e er 154 hestafla rafbíll og togið 315 Nm sem skilar tafarlausri og þýðri hröðun án gírskiptinga . Akstursdrægi Honda e er allt að 220 km . Bíllinn er hlaðinn í gegnum aðgengilegt hleðsluinntak á vélarhlífinni . Búnaðinum fylgir LED mælir sem sýnir á einfaldan hátt hleðslustöðu rafgeymisins . Hægt er að ná 80% hleðslu inn á rafhlöðu á 30 mínútum . Honda e er mjög tæknivæddur og snjall bíll . Hægt er að eiga samskipti við hann með My Honda + appinu í gegnum snjallsíma . Stafrænt mælaborð í fullri breidd heldur ökumanni upplýstum , býður upp á afþreyingu og tengir ökumann við það sem hann kann best að meta . Það veitir honum fulla stjórn yfir fjölda snjallaðgerða og þjónustuþátta . Honda e er búinn háskerpumyndavélum sem leysa hliðarspegla af hólmi . Með þessu eykst yfirsýn og það dregur úr heildarbreidd bílsins . Hurðarhúnarnir falla sléttir að hurðunum og skjótast fram þegar þarf að opna þær . Framljós , myndavélar og radar eru samþætt í einni heildstæðri hönnun . Það verður vatn á myllu bílaáhugafólks að koma í Honda salinn 4. janúar því þá verður einnig hinn nýi og magnaði ofursportbíll NSX frumsýndur . NSX er tengiltvinnbíll með 3,5 lítra V6 vél með tveimur forþjöppum og þremur rafmótorum . Þetta er gríðarlega aflmikill sportbíll . Tengiltvinnvélin skilar bílnum 573 hestöflum og hann er aðeins 3 sekúndur úr kyrrstöðu í hundraðið . Hámarkshraðinn er 319 km/klst . Fyrsta stóra bílasýning ársins hjá Toyota verður haldin á morgun kl. 12 – 16 . Á sýningunni verður ný útgáfa af hinum sportlega Toyota C-HR Hybrid sýnd í fyrsta sinn en C-HR er nú fáanlegur með 2.0 vél auk 1.8 vélarinnar . Fyrir jeppaunnendur verður margt að sjá á laugardag en þá hefst sala á þremur nýjum aukahlutapökkum með bæði Land Cruiser og Hilux . Toyota tryggingar verða kynntar á sýningunni en frá og með ármótum geta viðskiptavinir Toyota keypt Toyota tryggingar , sem eru vátryggðar af TM , um leið og fest eru kaup á nýjum eða notuðum bíl hjá viðurkenndum söluaðilum Toyota . Toyota tryggingar hafa það umfram aðrar tryggingar að afnot af bílaleigubíl fylgja allan viðgerðartímann í kaskótjónum , viðurkenndir varahlutir frá Toyota verða notaðir í viðgerðinni og bíllinn er þrifinn að utan að viðgerð lokinni . Sýninging á morgun verður hjá viðurkenndum söluaðilum Toyota í Kauptúni , Reykjanesbæ , á Akureyri og Selfossi .